
	Šifra predmeta: 
PEF KTOI 207
	Naziv predmeta:   Engleski jezik u struci I

	Ciklus: I (prvi)
	Godina: II (druga)
	Semestar: III (treći)
	Broj ECTS kredita: 2

	Ukupan broj sati:  30

                 sedmično:   2       semestralno: 30
                 predavanja: 1        predavanja: 15
                 vježbe: 1               vježbe: 15

	Učesnici u nastavi:
	Doc. dr. Izela Habul-Šabanović

	Preduslov za upis:
	Nema.

	Cilj (ciljevi) predmeta:
	Ciljevi ovog kolegija su obnavljanje i stjecanje novih znanja i vještina iz područja usmene i pisane komunikacije na engleskom jeziku općenito, usvajanje i razvijanje tehnika čitanja akademske i stručne literature, usvajanje tehnike pisanja sažetaka, usvajanje akademskog      i stručnog vokabulara, te osposobljavanje za razgovor i diskusiju            o stručnim temama. Studenti će imati priliku ponoviti i utvrditi znanje iz gramatike koje se odnosi na nivo rečenične strukture, te dalje raditi na usvajanju vokabulara, kako bi se osposobili za lakše razumijevanje    i samostalni rad na tekstovima općeg karaktera, kao i onima iz struke iz oblasti odgoja i obrazovanja općenito, ali i u dijelu stručne terminologije iz područja kulture življenja, tehničkog odgoja,               te savremenih informacijskih i komunikacijskih tehnologija. Studenti će se u toku nastave dovoditi u situacije u kojima će se poticati spontano izražavanje (pismeno ili usmeno), razvijanje jezičkih vještina slušanja, čitanja, govora i pisanja, te uvježbavanje gramatike                   i vokabulara kroz rad na stručnim tekstovima.

	Tematske jedinice:

	Kolegij se sastoji od tri međusobno povezane cjeline: 
(i)  revizija gramatike engleskog jezika na nivou rečenične strukture (sintaksa), 
(ii)  usvajanje i razvijanje vokabulara iz općeg engleskog jezika        i vezano za struku, 
(iii) razvijanje i usavršavanje osnovnih jezičkih vještina s ciljem osposobljavanja za samostalnu usmenu i pisanu komunikaciju na engleskom jeziku. 
Nastava u vezi sa revizijom gramatike će se bazirati na sljedeće tematske cjeline: 
(1) Relativne rečenice; 
(2) Kauzalne konstrukcije sa glagolom have/get; 
(3) Pasiv. 
Studenti će u okviru ovog kolegija čitati različite tekstove, kako iz svakodnevnog života, kulture i civilizacije izvornih govornika, tako       i tekstove iz struke iz oblasti odgoja i obrazovanja općenito, te u dijelu stručne terminologije iz područja kulture življenja, tehničkog odgoja i savremenih informacijskih i komunikacijskih tehnologija, sve u  cilju razvijanja razumijevanja pisanih sadržaja, unaprijeđenja vokabulara i gramatičke tačnosti, te osposobljavanja za samostalno spontano             i slobodno izražavanje na engleskom jeziku.
U okviru realizacije tematskih jedinica predviđena je primjena savremenih digitalnih alata i obrazovnih tehnologija u učenju i podučavanju engleskog jezika u struci, uključujući alate za pretraživanje, obradu i prezentaciju stručnih informacija, kolaborativni rad i kreiranje digitalnih sadržaja. Poseban naglasak stavlja se na njihovu svrhovitu primjenu u kontekstu edukacije, kulture življenja i tehničkog odgoja, s ciljem razvoja digitalnih kompetencija studenata i njihove sposobnosti odgovornog, kritičkog i funkcionalnog korištenja digitalnih tehnologija u akademskom učenju i budućem profesionalnom radu.

	Ishodi učenja: 
	Studenti će moći:
· obnoviti i unaprijediti prethodno stečena znanja i vještine iz engleskog jezika;
· upotrijebiti stečena znanja i vještine u svrhu uspostavljanja usmene i pisane komunikacije na engleskom jeziku                    u svakodnevnim situacijama i u akademskom kontekstu;
· razumjeti osnovne poruke pisanih tekstova i audio/video zapisa na različite teme;
· razviti sposobnost za samostalan rad na tekstu i interpretaciju jezičkog sadržaja;
· koristiti vokabular akademskog engleskog jezika;
· prepoznati i koristiti tipove rečenica uobičajenih u akademskom diskursu;
· izraziti i argumentirati svoje mišljenje o različitim temama koristeći jednostavne strukture, te razmjenjivati informacije na engleskom jeziku;
· razviti vještinu pisanja kraćih tekstova na teme od osobnog interesa ili obrađene teme;
· snalaziti se u referentnim materijalima i izvorima (rječnici, gramatike, Internet i sl.);
· usvojiti strategije samostalnog učenja;
· razviti vještinu usmenog prezentiranja sadržaja na engleskom jeziku;
· odabrati i primijeniti odgovarajuće digitalne alate za pretraživanje, obradu i prezentaciju stručnih informacija na engleskom jeziku;
· [bookmark: _GoBack]kreirati i koristiti digitalne sadržaje i resurse na engleskom jeziku, prilagođene potrebama učenja, nastave i profesionalnog konteksta edukacije, kulture življenja i tehničkog odgoja;
· usvojiti navike cjeloživotnog samoobrazovanja i samostalnog učenja i korištenja engleskog jezika.

	Metode izvođenja nastave:
	Primarna metoda poučavanja je interaktivna nastava uz aktivno učenje i angažovanost svih studenata i primjenu moderne tehnologije u nastavi engleskog jezika (multimedija i Internet). Težište je na interaktivnoj komunikaciji koja se odvija na više razina, npr. interakcija nastavnika   i studenata, rad u paru ili u grupi (kooperativno učenje), te učenje jezika u kontekstu, kroz određene komunikacijske situacije, s ciljem usvajanja relevantnih jezičkih vještina, tj. govora, slušanja, čitanja         s razumijevanjem i pisanja. Koristit će se i metoda izravnog poučavanja (obrada novog gradiva, vođeno uvježbavanje, provjera razumijevanja i primjena stečenih znanja i vještina), metoda vođenog otkrivanja kroz razgovor i diskusiju, te samostalno učenje.

	Metode provjere znanja   sa strukturom ocjene:
	Pismeni dio ispita:
Test, esej, sažetak, prevod, seminarski rad i sl.

Usmeni dio ispita:
Završni ispit na kraju semestra (individualna usmena prezentacija                   i razgovor)
Vrednovanje:
Aktivnost i učešće na nastavi (diskusija, prezentacija, individualni         i rad u paru ili grupi): 10%
Pismena provjera znanja (test, esej, sažetak, prevod, seminarski rad        i sl.) 40%
Završni ispit 50%

	Literatura:

	Obavezna:
Cox, K., Hill, D. (2004).  EAP Now! English for Academic Purposes, Students’ Book. French Forests, NSW: Pearson Education Longman Australia.
Hrasnica, N.  (2004). English 2. Sarajevo: Pedagogical Academy.
Kalman, V., Šober-Alkalaj, A. (1990). Engleski 2 sa rješenjima vježbanja (VI izdanje). Sarajevo: 'Svjetlost' Zavod za udžbenike               i nastavna sredstva.
McCarthy, M., O’Dell, F. (2008). Academic Vocabulary in Use. Cambridge: Cambridge University Press.
Murphy, R. (2012). English Grammar in Use (4th ed). Cambridge University Press.
Side, R., Wellman, G. (1999). Grammar and Vocabulary for Cambridge Advanced and Proficiency. Essex: Longman Pearson Education Limited.

Napomena: 
U toku nastave će se koristiti i namjenski pripremljen dodatni materijal (kompilacija tekstova i vježbi) koji će studenti dobiti na času                 u printanoj formi.

Dopunska:
Bujas, Ž. (2001). Veliki englesko-hrvatski rječnik. Zagreb: Nakladni zavod Globus.Bujas, Ž. (2001). Veliki hrvatsko-engleski rječnik. Zagreb: Nakladni zavod Globus.
Eastwood, J. (1994). Oxford Guide to English Grammar. Oxford, New York: Oxford University Press.
Greenbaum, S. (2000). The Oxford Reference Grammmar, ed. by Weiner, E. Oxford: Oxford University Press.
Greetham, B. (2001). How to Write Better Essays. New York: Palgrave Macmillan.
Oshima, A., Hogue, A. (2006). Writing Academic English (4th ed). New York: Pearson Education.
Swales, J. M. & Feak, C. B. (2012). Academic Writing for Graduate Students: Essential tasks and skills (3rd ed.). Michigan: The University of Michigan Press.
Walker, E. & S. Elsworth (2000). Grammar Practice (for Intermediate Students). Essex: Pearson Education Limited.

